Sosiaali- ja työasioiden valiokunta

Lakiehdotus kolmanteen käsittelyyn

**Alkoholijuomien käsittelyä koskevan lain muuttaminen**

(Diaarinro 217 / lakiehdotus 14)

|  |
| --- |
| Muutetaan alkoholijuomien käsittelyä koskeva laki (Latvian tasavallan parlamentin ja hallituksen virallinen lehti, 2004, nro 10, 13; Latvian virallinen lehti, 2010, nro 59; 2011, nro 6; 2013, nro 129; 2015, nro 49, 240; 2016, nro 241, 251; 2017, nro 128; 2018, nro 204; 2019, nro 122, 2020, 241A) seuraavasti: |
| 1. Lisätään 5 §:ään 10, 11 ja 12 momentti seuraavasti:  ”(10) Alkoholijuomien tarjoaminen maksutta, lahjana tai korvauksena toisen tuotteen ostamisesta tai palvelun vastaanottamisesta, on kielletty myyntipisteissä (myös etämyynnin tapauksessa) ja palvelupaikoissa. Alkoholijuomien maistelu on sallittua alkoholijuomien vähittäismyyntipaikoissa (rahapelien pelaamiseen tarkoitettuja tiloja lukuun ottamatta) sekä alkoholijuomien tuotantopaikoissa tai tuottajan tiloissa.  (11) Alkoholijuomien vähittäismyynti itse paikalla käytettäväksion kielletty rahapelien pelaamiseen tarkoitetuissa tiloissa rahapeliautomaattien, korttipeli-, noppapeli- ja rulettipöytien tai muiden rahapelien pelaamiseen tarkoitettujen laitteiden luona.  (12) Alkoholijuomien käyttö on kielletty rahapelien pelaamiseen tarkoitetuissa tiloissa rahapeliautomaattien, korttipeli-, noppapeli- ja rulettipöytien tai muiden rahapelien pelaamiseen tarkoitettujen laitteiden luona.” |
| 2. Muutetaan 6 § seuraavasti:  muutetaan 1 momentin 5 kohta seuraavasti:  ”5) maanantaista lauantaihin kello 10.00 saakka ja kello 20.00 jälkeen sekä sunnuntaisin kello 10.00 saakka ja kello 18.00 jälkeen, lukuun ottamatta vähittäismyyntipaikkoja, joissa alkoholijuomia myydään ainoastaan hanasta ja kulutetaan kyseisissä tiloissa, sekä verovapaita myymälöitä;”; |
| muutetaan 1.3 momentti seuraavasti:  ”(13) Oluen, käymisteitse valmistettujen juomien, välituotteiden ja muiden alkoholijuomien myynti on kielletty pakkausyksiköissä, joiden tilavuus on  1) yli 0,5 litraa, jos kyseisten alkoholijuomien absoluuttinen alkoholipitoisuus on yli 5,8 tilavuusprosenttia;  2) yli yksi litra, jos kyseisten alkoholijuomien absoluuttinen alkoholipitoisuus on enintään 5,8 tilavuusprosenttia;  3) enintään 0,2 litraa, jos kyseisten alkoholijuomien absoluuttinen alkoholipitoisuus on yli 22 tilavuusprosenttia.”; |
| lisätään 2.5 momentti seuraavasti:  ”(25) Vähittäismyyntipaikoissa on näkyvässä paikassa olevalla merkillä varoitettava, että alkoholijuomien nauttimisella on kielteisiä terveysvaikutuksia, eikä alkoholijuomia saa myydä alaikäisille eivätkä alaikäisetsaa ostaa, kuluttaa tai pitää hallussaan alkoholijuomia.”; |
| poistetaan 3 momentti. |
| 3. Muutetaan 6.1 § seuraavasti:  muutetaan 6 momentti seuraavasti:  ”(6) Verkkosivustolta tai mobiilisovelluksesta ostetut alkoholijuomat voidaan toimittaa (luovuttaa) ostajalle kuriiripalvelun tai muun jakelupalvelun välityksellä aikaisintaan kuuden tunnin kuluttua siitä, kun ne on tilattu mistä tahansa alkoholijuomien vähittäismyyntiä koskevassa erityisluvassa (anniskeluluvassa) määritetystä paikasta, sanotun vaikuttamatta tämän pykälän 7 ja 8 momentin soveltamiseen.”;  korvataan 5, 7, 8 ja 11 momentissa ilmaisu ”kello 22.00–8.00” ilmaisulla ”maanantaista lauantaihin kello 10.00 saakka ja kello 20.00 jälkeen sekä sunnuntaisin kello 10.00 saakka ja kello 18.00 jälkeen.”. |
| 4.Lisätään lakiin 71 § seuraavasti:  ”**71 §. Alkoholijuomien täydentäviä merkintöjä koskevat vaatimukset**  (1) Alkoholijuomat on merkittävä noudattaen säädöksiä, jotka koskevat elintarviketietojen antamista kuluttajille ja valmiiksi pakattujen elintarvikkeiden merkintöjä, sekä sellaisenaan sovellettavia tiettyjen alkoholijuomien käsittelyä koskevia Euroopan unionin säädöksiä.  (2) Jos alkoholijuoma on valmistettu Latviassa tai tuotu toisesta Euroopan unionin jäsenvaltiosta tai kolmannesta maasta, joka ei ole Euroopan unionin jäsenvaltio, ja tarkoitettu tukku- ja vähittäismyyntiin Latviassa, alkoholijuoman pakkausyksikköön (tai siihen kiinnitettävään etikettiin) on tehtävä selvästi näkyvällä ja helposti luettavalla tavalla seuraavat merkinnät:  (1) Alkoholijuoman täydentävät merkinnät: ravintoarvoilmoitus, joka voi rajoittua tuotteen energiasisältöön ja ainesosaluetteloon. Täydellinen ravintoarvoilmoitus ja ainesosaluettelo on esitettävä merkinnöissä tai asetettava saataville sähköisesti edellyttäen, että pakkauksessa tai siihen kiinnitetyssä etiketissä on selkeä ja suora linkki paikkaan, jossa ravintoarvoilmoitus ja ainesosaluettelo on saatavilla. Allergioita tai intoleransseja aiheuttavia aineita tai tuotteita koskevat tiedot on esitettävä suoraan pakkauksessa tai siihen kiinnitetyssä etiketissä;  (2) Varoitusmerkki – graafinen symboli ja muut visuaaliset elementit (esimerkiksi reunaviivat, taustapiirustus tai väri), joilla varoitetaan alkoholijuomien käyttämisestä raskauden aikana tai ajoneuvoa kuljetettaessa ja jotka painetaan alkoholijuoman pakkausmerkintöihin tai kiinnitetään erityisellä tarralla.  (3) Alkoholin pienvalmistajien tuottamien alkoholijuomien pakkauksissa on oltava ainoastaan varoitusmerkki.” |
| 5. Lisätään 11 §:ään 5, 6 ja 7 momentti seuraavasti:  ”(5) Alkoholijuomien hintojen ja alennusten mainonta on kielletty  1) julkaisuissa;  2) kuluttajille tarkoitetuissa painetuissa mainosmateriaaleissa ja julkaisuissa;  3) elokuvateattereissa;  4) verkkosivustoilla ja verkkoalustoilla (verkkorajapinnat mukaan luettuina);  5) postipalveluissa (sähköposti mukaan luettuna);  6) vähittäismyyntipaikoissa, joissa alkoholijuomia myydään (verkkosivustoilla ja mobiilisovelluksissa tapahtuva etämyynti mukaan luettuna). |
| (6) Tämän pykälän 5 momentissa tarkoitettuja hintojen ja alennusten mainostamista koskevia rajoituksia ei sovelleta alkoholijuomien tuotantopaikkoihin eikä tuottajan tiloihin. |
| (7) Vähittäismyyntipaikoissa (verkkosivustoilla ja mobiilisovelluksissa tapahtuva etämyynti mukaan luettuna) ei saa toteuttaa alkoholijuomien myyntiin liittyviä myynninedistämistoimia, kuten  1) tarjota alkoholijuoman oston yhteydessä toista alkoholijuomaa, tuotetta tai palvelua alennettuun hintaan tai tarjota tuotteen tai palvelun yhteydessä alkoholijuomaa alennettuun hintaan;  2) tarjota alkoholijuomien useita yksikköjä yhdessä (myös yhdessä pakkauksessa) tavallista alhaisempaan hintaan, paitsi jos useita yksikköjä tarjotaan yhtenä pakkauksena ja pakkaukseen kuuluvien yksiköiden hinta ei ole alhaisempi kuin hinta, joka maksettaisiin yhdestä erikseen ostettavasta yksiköstä;  3) tarjota alkoholijuomien ostoista alennuksia kanta-asiakasohjelmien yhteydessä.” |
|  |
| 6. Muutetaan 14 § seuraavasti:  korvataan 2 momentissa ilmaisu ”kello 22.00–8.00” ilmaisulla ”maanantaista lauantaihin kello 10.00 saakka ja kello 20.00 jälkeen sekä sunnuntaisin kello 10.00 saakka ja kello 18.00 jälkeen.”;  Lisätään 2.1 momentti seuraavasti:  ”(21) Jos alkoholijuomia toimitetaan (luovutetaan) alle kuuden tunnin kuluessa niiden tilaamisesta verkkosivustolta tai mobiilisovelluksesta, määrätään sakko, joka on enintään 14 sakkoyksikköä oikeushenkilön eli kuriiripalvelun tai muun jakelijan työntekijän tapauksessa ja 14–280 sakkoyksikköä oikeushenkilön tapauksessa.”;  lisätään 9 ja 10 momentti seuraavasti:  ”(9) Jos vähittäismyyntipaikassa ei esitetä selvästi näkyvää varoitusta alkoholijuomien kielteisistä vaikutuksista, annetaan varoitus tai määrätään sakko, joka on enintään 40 sakkoyksikköä luonnollisen henkilön tapauksessa ja enintään 70 sakkoyksikköä oikeushenkilön tapauksessa.  (10) Jos alkoholijuomien täydentäviä merkintöjä koskevia vaatimuksia ei noudateta, annetaan varoitus tai määrätään sakko, joka on enintään 100 sakkoyksikköä luonnollisen henkilön tapauksessa ja enintään 300 sakkoyksikköä oikeushenkilön tapauksessa.” |
| 7. Muutetaan 15 § seuraavasti:  korvataan 1 momentissa ilmaisu ”lukuun ottamatta 14 §:n 3 momentissa tarkoitettua rikkomusta” ilmaisulla ”lukuun ottamatta 14 §:n 3, 9 ja 10 momentissa tarkoitettuja rikkomuksia”;  lisätään 3 momentissa ilmaisun ”toisen momentin” jälkeen ilmaisu ”2.1”;  lisätään pykälään 6 momentti seuraavasti:  ”(6) Elintarvike- ja eläinlääkintävirasto toteuttaa tämän lain 14 §:n 9 ja 10 momentissa tarkoitettuja rikkomuksia koskevan hallinnollisen menettelyn.” |
|  |
| 8. Lisätään siirtymäsäännöksiin 20, 21, 22, 23, 24 ja 25 kohta seuraavasti:  ”20. Lain 6 §:n 13 momentin 3 kohta, 7.1 §, 14 §:n 10 momentti ja 15 §:n 6 momentti, jotka koskevat alkoholijuomien täydentäviä merkintöjä koskevien vaatimusten noudattamatta jättämistä, tulevat voimaan 1 päivänä tammikuuta 2028. Tuotteita, jotka on valmistettu ja varustettu merkinnöillä ennen 7.1 §:n voimaantuloa, voidaan jakaa niin kauan kuin varastoja on jäljellä. |
| 21. Lain 6 §:n 1 momentin 5 kohdan uutta sanamuotoa koskeva tarkistus sekä 6.1 §:ää ja 14 §:n 2 momenttia koskevat tarkistukset, joilla korvataan ilmaisu ”kello 22.00–8.00” ilmaisulla ”maanantaista lauantaihin kello 10.00 saakka ja kello 20.00 jälkeen sekä sunnuntaisin kello 10.00 saakka ja kello 18.00 jälkeen”, tulevat voimaan 1 päivänä kesäkuuta 2025.  22. Jos talouden toimija on saanut alkoholijuomien tai oluen vähittäismyyntiä koskevan erityisluvan (anniskeluluvan) ennen 1 päivää kesäkuuta 2025 ja toimijan ilmoittamat aukioloajat eivät vastaa tämän lain 6 §:n 1 momentin 5 kohdassa säädettyä rajoitusta (eli toimitilojen osaltaalkoholijuomien ulosmyynti on sallittua, verovapaita myymälöitä lukuun ottamatta, ja ilmoituksen mukaan töitä tehdään myös maanantaista lauantaihin ennen kello 10.00 ja kello 20.00 jälkeen sekä sunnuntaisin ennen kello 10.00 ja kello 18.00 jälkeen), kyseisen talouden toimijan on tehtävä valtion verohallinnolle viimeistään 30 päivänä syyskuuta 2025 hakemus kyseisen erityisluvan (anniskeluluvan) uudelleenrekisteröinnistä. Tässä tapauksessa talouden toimija on vapautettu maksusta, jonka valtio perii erityisluvan (anniskeluluvan) uudelleenrekisteröinnistä. |
| 23. Tarkistukset, joilla lisätään tämän lain 5 §:ään 11 ja 12 momentti, jotka koskevat rajoituksia, joita sovelletaan alkoholijuomien käsittelyyn rahapelien pelaamiseen tarkoitetuissa paikoissa, ja joilla muutetaan 6.1 §:n 6 momenttia, lisätään 11 §:ään 5, 6 ja 7 momentti, lisätään 14 §:ään 2.1 momentti ja muutetaan lain 15 §:n 3 momenttia lisäämällä momenttiin ilmaisun ”toinen momentti” jälkeen ilmaisu ”2.1”, tulevat voimaan 1 päivänä kesäkuuta 2025. |
| 24. Lain 6 §:n 25 momentti, joka koskee alkoholijuomien kielteisistä vaikutuksista varoittavan selvästi näkyvän varoituksen esittämistä vähittäismyyntipaikoissa, sekä 14 §:n 9 momentti, joka koskee hallinnollista vastuuta siitä, jos kyseistä varoitusta ei esitetä vähittäismyyntipaikassa, tulevat voimaan 1 päivänä kesäkuuta 2025. |
| 25. Hallitus arvioi 1 päivään kesäkuuta 2026 mennessä tähän lakiin sisältyvien rajoitusten vaikutusta talouteen ja sitä, ovatko rajoitukset yleisen edun mukaisia, ja toimittaa arviointikertomuksen Latvian parlamentille (Saeimalle) ja esittää Saeimalle tarvittaessa tarkistuksia asiaa koskeviin säännöksiin.” |